જૂનાગઢ નજીક આવેલા ગઢ ગિરનારના લાંબા સમયથી ઘોંચમાં પડેલા રોપ-વે પ્રોજેક્ટને હાલમાં જ નેશનલ વાઈલ્ડ લાઈફ બોર્ડની મંજૂરી મળી જતાં આ પ્રોજેક્ટ એક વાર ફરીથી ચર્ચામાં આવ્યો છે. આ મંજૂરીથી પ્રોજેક્ટ આડેની એક અડચણ ચોક્કસ દૂર થઈ છે, પરંતુ પર્યાવરણીય મંજૂરી મળવાની હજુ પણ બાકી જ છે. ગિરનાર ક્ષેત્રના વિકાસ માટે રોપ-વેની સુવિધા ઊભી કરવાની વાત આમ તો ચાર દાયકાથી ચર્ચાઈ રહી છે, પરંતુ કોઈ ને કોઈ અવરોધથી આ પ્રોજેક્ટમાં વિલંબ થઈ રહ્યો છે.